S-157/2009

Mál þetta höfðaði sýslumaðurinn í Stykkishólmi með ákærum 11., 15. og 19. júní 2009 á hendur ákærða, Á-kk-þgf R-kk-þgf, kt. ... , Sæbóli 20 í Grundarfirði. Málið var dómtekið 27. október 2009.

Í ákæruskjali 11. júní 2009 eru ákærða gefin að sök eftirtalin „umferðarlagabrot:

1.

Með því að hafa sem fyrirsvarsmaður flytjandans Ragnar og Ásgeir ehf. ekki orðið við skriflegri kröfu eftirlitsaðila um að afhenda ökuritaskífur vegna aksturs bifreiðarinnar EN-365 í 8 tilvikum, samtals 1521 km, á tímabilinu frá 15. janúar til 1. mars 2007. Bréf Vegagerðarinnar um innköllun ökuritaskífanna var dagsett 19. mars 2007 og sent á starfsstöð flytjandans að Sólvöllum 7 í Grundarfjarðarbæ.

2.

Með því að hafa sem fyrirsvarsmaður flytjandans Ragnar og Ásgeir ehf. ekki orðið við skriflegri kröfu eftirlitsaðila um að afhenda ökuritaskífu vegna 70 km aksturs bifreiðarinnar TL-726 á tímabilinu frá 16. til 17. janúar 2007. Bréf Vegagerðarinnar um innköllun ökuritaskífunnar var dagsett 19. mars 2007 og sent á starfsstöð flytjandans að Sólvöllum 7 í Grundarfjarðarbæ.

3.

Með því að hafa sem fyrirsvarsmaður flytjandans Ragnar og Ásgeir ehf. ekki orðið við skriflegri kröfu eftirlitsaðila um að afhenda ökuritaskífur vegna aksturs bifreiðarinnar KX-597 í 2 tilvikum, samtals 70 km, á tímabilinu frá 26. til 27. febrúar og 9. til 12. mars 2007. Bréf Vegagerðarinnar um innköllun ökuritaskífanna var dagsett 19. mars 2007 og sent á starfsstöð flytjandans að Sólvöllum 7 í Grundarfjarðarbæ.

4.

Með því að hafa sem fyrirsvarsmaður flytjandans Ragnar og Ásgeir ehf. ekki orðið við skriflegri kröfu eftirlitsaðila um að afhenda ökuritaskífur vegna aksturs bifreiðarinnar RM-689 í 3 tilvikum, samtals 419 km, á tímabilinu frá 23. febrúar til 15. mars 2007. Bréf Vegagerðarinnar um innköllun ökuritaskífanna var dagsett 19. mars 2007 og sent á starfsstöð flytjandans að Sólvöllum 7 í Grundarfjarðarbæ.

5.

Með því að hafa sem fyrirsvarsmaður flytjandans Ragnar og Ásgeir ehf. ekki orðið við skriflegri kröfu eftirlitsaðila um að afhenda ökuritaskífur vegna aksturs bifreiðarinnar LV-167 í 3 tilvikum, samtals 15979 km, á tímabilinu frá 15. janúar til 12. mars 2007. Bréf Vegagerðarinnar um innköllun ökuritaskífanna var dagsett 19. mars 2007 og sent á starfsstöð flytjandans að Sólvöllum 7 í Grundarfjarðarbæ.

6.

Með því að hafa sem fyrirsvarsmaður flytjandans Ragnar og Ásgeir ehf. ekki orðið við skriflegri kröfu eftirlitsaðila um að afhenda ökuritaskífur vegna aksturs bifreiðarinnar RD-125 í 21 tilviki, samtals 7393 km, á tímabilinu frá 15. janúar til 17. mars 2007. Bréf Vegagerðarinnar um innköllun ökuritaskífanna var dagsett 19. mars 2007 og sent á starfsstöð flytjandans að Sólvöllum 7 í Grundarfjarðarbæ.

7.

Með því að hafa sem fyrirsvarsmaður flytjandans Ragnar og Ásgeir ehf. ekki orðið við skriflegri kröfu eftirlitsaðila um að afhenda ökuritaskífur vegna aksturs bifreiðarinnar EU-177 í 3 tilvikum, samtals 1901 km, á tímabilinu frá 1. febrúar til 2. mars 2007. Bréf Vegagerðarinnar um innköllun ökuritaskífanna var dagsett 19. mars 2007 og sent á starfsstöð flytjandans að Sólvöllum 7 í Grundarfjarðarbæ.

8.

Með því að hafa sem fyrirsvarsmaður flytjandans Ragnar og Ásgeir ehf. ekki orðið við skriflegri kröfu eftirlitsaðila um að afhenda ökuritaskífur vegna aksturs bifreiðarinnar YO-656 í 10 tilvikum, samtals 1934 km, á tímabilinu frá 25. janúar til 15. mars 2007. Bréf Vegagerðarinnar um innköllun ökuritaskífanna var dagsett 19. mars 2007 og sent á starfsstöð flytjandans að Sólvöllum 7 í Grundarfjarðarbæ.

9.

Með því að hafa sem fyrirsvarsmaður flytjandans Ragnar og Ásgeir ehf. ekki orðið við skriflegri kröfu eftirlitsaðila um að afhenda ökuritaskífur vegna aksturs bifreiðarinnar KY-396 í 7 tilvikum, samtals 4280 km á tímabilinu frá 21. janúar til 14. mars 2007. Bréf Vegagerðarinnar um innköllun ökuritaskífanna var dagsett 19. mars 2007 og sent á starfsstöð flytjandans að Sólvöllum 7 í Grundarfjarðarbæ.

10.

Með því að hafa sem fyrirsvarsmaður flytjandans Ragnar og Ásgeir ehf. ekki orðið við skriflegri kröfu eftirlitsaðila um að afhenda ökuritaskífur vegna aksturs bifreiðarinnar RG-208 í 6 tilvikum, samtals 1839 km, á tímabilinu frá 31. janúar til 2. mars 2007. Bréf Vegagerðarinnar um innköllun ökuritaskífanna var dagsett 19. mars 2007 og sent á starfsstöð flytjandans að Sólvöllum 7 í Grundarfjarðarbæ.

11.

Með því að hafa sem fyrirsvarsmaður flytjandans Ragnar og Ásgeir ehf. ekki orðið við skriflegri kröfu eftirlitsaðila um að afhenda ökuritaskífur vegna aksturs bifreiðarinnar KG-422 í 2 tilvikum, samtals 2019 km, á tímabilinu frá 13. til 15. febrúar og 8. til 10. mars 2007. Bréf Vegagerðarinnar um innköllun ökuritaskífanna var dagsett 19. mars 2007 og sent á starfsstöð flytjandans að Sólvöllum 7 í Grundarfjarðarbæ.

12.

Með því að hafa sem fyrirsvarsmaður flytjandans Ragnar og Ásgeir ehf. ekki orðið við skriflegri kröfu eftirlitsaðila um að afhenda ökuritaskífur vegna aksturs bifreiðarinnar NR-823 í 10 tilvikum, samtals 3347 km, á tímabilinu frá 24. janúar til 12. mars 2007. Bréf Vegagerðarinnar um innköllun ökuritaskífanna var dagsett 19. mars 2007 og sent á starfsstöð flytjandans að Sólvöllum 7 í Grundarfjarðarbæ.

13.

Með því að hafa sem fyrirsvarsmaður flytjandans Ragnar og Ásgeir ehf. ekki orðið við skriflegri kröfu eftirlitsaðila um að afhenda ökuritaskífur vegna aksturs bifreiðarinnar LP-107 í 20 tilvikum, samtals 3048 km, á tímabilinu frá 15. janúar til 15. mars 2007. Bréf Vegagerðarinnar um innköllun ökuritaskífanna var dagsett 19. mars 2007 og sent á starfsstöð flytjandans að Sólvöllum 7 í Grundarfjarðarbæ.

Telst háttsemi ákærða í öllum tilvikum varða við 7. mgr. sbr. 1. og 3. mgr. 12. gr., sbr. 14. gr. reglugerðar nr. 661/2006 um ökurita og notkun hans, sbr. og 44. gr. a og 68. gr. sbr. 100. gr. umferðarlaga nr. 50/1987.“

Í ákæruskjali 15. júní 2009 eru ákærða gefin að sök eftirtalin „umferðarlagabrot:

1.

Með því að hafa sem ökumaður vörubifreiðarinnar TR-748 vanrækt að gera lögboðið hlé á aksturstímabili sem hófst miðvikudaginn 24. janúar 2007 kl. 08:37 og lauk sama dag kl. 14:27 og var virkur aksturstími því 5:06 klst eða 0:36 klst (13,3%) umfram leyfð tímamörk.

Telst þetta varða við 1. mgr. 7. gr., sbr. 14. gr. reglugerðar nr. 662/2006 um aksturs- og hvíldartíma ökumanna, sbr. c-lið 1. mgr. 44. gr. a, sbr. 1. mgr. 100. gr. umferðarlaga nr. 50/1987.

2.

Með því að hafa ekki skráð lokakílómetrastöðu á ökuritaskífu að loknum akstri bifreiðarinnar RG-208, þriðjudaginn 6. febrúar 2007.

Telst þetta varða við 3. og 4. mgr. 13. gr., sbr. 14. gr. reglugerðar nr. 661/2006 um aksturs- og hvíldartíma ökumanna, sbr. c lið 1. mgr. 44. gr. a, sbr. 1. mgr. 100. gr. umferðarlaga nr. 50/1987.

3.

Með því að hafa á aksturstímabili sem hófst sunnudaginn 18. febrúar 2007 kl. 13:09 og lauk sama dag kl. 20:01 ekið vörubifreiðinni EN-365 án lögboðins hlés í 5:45 klst eða 1:15 klst (27,7%) umfram leyfð tímamörk.

Telst þetta varða við 1. mgr. 7. gr., sbr. 14. gr. reglugerðar nr. 662/2006 um aksturs- og hvíldartíma ökumanna sbr. c-lið 1. mgr. 44. gr. a, sbr. 1. mgr. 100. gr. umferðarlaga nr. 50/1987.“

Í ákæruskjali 19. júní 2009 eru ákærða gefin að sök eftirtalin „umferðarlagabrot:

Með því að hafa sem fyrirsvarsmaður flytjandans Ragnar og Ásgeir ehf. neitað skriflegri kröfu eftirlitsaðila um afhendingu gagna varðandi akstur bifreiðarinnar ES-117 8. og 9. október 2008. Bréf Vegagerðarinnar um innköllun á skráningargögnum úr ökurita bifreiðarinnar ES-117 var dagsett 10. október 2008 og sent á starfsstöð flytjandans að Sólvöllum 7 í Grundarfjarðarbæ en afstaða flytjandans var kunngjörð með bréfi lögmanns hans, dags. 14. nóvember 2008.

Telst háttsemi ákærða varða við 7. mgr. 12. gr., sbr. 14. gr. reglugerðar nr. 661/2006 um ökurita og notkun hans, sbr. og 44. gr. a og 5. mgr. 68. gr., sbr. 100. gr. umferðarlaga nr. 50/1987.“

Í ákærum er þess krafist að ákærði verði dæmdur til refsingar og til greiðslu alls sakarkostnaðar.

Ákærði krefst þess aðallega að hann verði sýknaður af refsikröfum en til vara að refsing verði svo væg sem lög frekast leyfa. Þá er þess krafist að sakarkostnaður verði felldur á ríkissjóð.

I.

Ákæra 11. júní 2009

1.

Ákærði er framkvæmdastjóri Ragnars og Ásgeirs ehf. og einn af eigendum fyrirtækisins. Samkvæmt vottorði Hlutafélagaskrár er tilgangur fyrirtækisins vöruflutningar á landi og rekstur sendibílastöðvar. Í málinu hefur komið fram að um er að ræða fjölskyldufyrirtæki.

Með bréfi Vegagerðarinnar 19. mars 2007 var þess farið á leit að fyrirtækið skilaði ökuritaskífum og útprentuðum upplýsingum úr ökurita bifreiða fyrirtækisins á tímabilinu 15. janúar til 15. mars 2007. Var jafnframt óskað eftir upplýsingum um hvaða starfsmenn fyrirtækisins hefðu ekið bifreiðunum ásamt ljósriti úr akstursbók bifreiðanna á sama tímabili. Frestur til að skila þessum gögnum var veittur til 10. apríl sama ár. Fyrirtækið mun hafa fengið frestinn lengdan til 20. maí 2007, en beiðnin var ítrekuð með bréfi Vegagerðarinnar 26. júní 2007 þegar gögnin skiluðu sér ekki. Í því erindi var tekið fram að litið yrði svo á að fyrirtækið neitaði að afhenda gögn ef bréfinu yrði ekki svarað innan tveggja vikna. Í kjölfarið mætti þá vænta þess að málið yrði kært til lögreglu.

Hinn 27. júní 2007 var skilað inn til Vegagerðarinnar ökuritaskífum og gögnum úr ökuritum bifreiða fyrirtækisins. Vegagerðin taldi hins vegar að gögn vantaði fyrir tímabilið og því var málinu vísað til lögreglu með bréfum 28. febrúar 2008.

2.

Ákærði var yfirheyrður hjá lögreglu 28. október 2008. Aðspurður kannaðist hann við að vera framkvæmdastjóri Ragnars og Ásgeirs ehf. Hann vildi hins vegar ekki tjá sig um sakargiftir þegar þær voru bornar undir hann.

Fyrir dómi kvaðst ákærði ekkert geta tjáð sig um sakarefnið þar sem langt væri um liðið og hann myndi ekki atburði. Ákærði taldi að öllum umbeðnum ökuritaskífum hefði verið komið til Vegagerðarinnar, en að öðrum kosti væru skífurnar á starfsstöð fyrirtæksins. Nánar aðspurður sagði ákærði að hann hefði ekki kannað þetta nánar í tilefni af ákæru á hendur sér.

3.

Ákærða er gefið að sök að hafa ekki sem fyrirsvarsmaður flytjandans Ragnars og Ásgeirs ehf. orðið við kröfu um að afhenda ökuritaskífur vegna aksturs tilgreindra bifreiða fyrritækisins á tímabilinu 15. janúar til 15. mars 2007. Er þetta talið varða við 7. mgr., sbr. 1. og 3. mgr. 12. gr., sbr. 14. gr. reglugerðar um ökurita og notkun hans, nr. 661/2006, sbr. 44. gr. a og 68. gr., sbr. 100. gr. umferðarlaga nr. 50/1987. Við þessum brotum sem ákærða eru gefin að sök getur ekki legið þyngri refsing en fésekt og því fyrnast brotin á tveimur árum, sbr. 1. tölul. 1. mgr. 81. gr. almennra hegningarlaga, nr. 19/1940, með síðari breytingum.

Samkvæmt 4. mgr. 81. gr. almennra hegningarlaga rofnar fyrningarfrestur þegar rannsókn sakamáls hefst fyrir rannsóknara gegn manni sem sakborningi. Þó rýfur rannsókn ekki fyrningarfrest ef rannsóknari hættir rannsókninni eða hún stöðvast um óákveðinn tíma, sbr. 5. mgr. sömu laga.

Svo sem áður er rakið skilaði ákærði ökuritaskífum til Vegagerðarinnar 27. júní 2007. Saksóknin er reist á því að ákærði hafi ekki skilað skífum fyrir alla ekna kílómetra á bifreiðum fyrirtækisins á fyrrgreindu tímabili. Eftir þetta hefur frekari gögnum ekki verið skilað, hvorki við meðferð málsins hjá Vegagerðinni né lögreglu. Fyrningarfrestur vegna ætlaðra brota gegn reglugerð nr. 661/2006 gat því í síðasta lagi talist frá 27. júní 2007.

Eftir að málið barst lögreglu með bréfi Vegagerðarinnar 28. febrúar 2008 var ekkert gert við rannsókn málsins fyrr en skýrsla var tekin af ákærða 28. október sama ár, þar sem hann nýtti sér lögbundinn rétt til að tjá sig ekki um sakargiftir. Af hálfu lögreglu var síðan ekkert aðhafst í málinu ef frá eru taldar skýrslur sem teknar voru símleiðis af nokkrum starfsmönnum fyrirtækisins á tímabilinu 30. apríl til 2. maí 2009. Í þeim skýrslum gátu þeir sem haft var samband við ekki varpað neinu ljósi á málið. Þessi síðbúna og ófullburða rannsókn, sem lá niðri og var loks hætt, verður ekki talin hafa rofið sakarfyrningu gagnvart ákærða. Fyrningarfrestur var því liðinn þegar ákærða var birt ákæran við þingfestingu málsins 20. júlí 2009. Ákærði verður því sýknaður af refsikröfu ákæruvaldsins vegna þeirra brota sem honum eru gefin að sök í þessari ákæru.

II.

Ákæra 15. júní 2009

1.

Svo sem áður er rakið fór Vegagerðin þess á leit með bréfi 19. mars 2007 að Ragnar og Ásgeir ehf. skiluðu ökuritaskífum og útprentuðum upplýsingum úr ökurita bifreiða fyrirtækisins á tímabilinu 15. janúar til 15. mars 2007. Þessi gögn bárust síðan Vegagerðinni 27. júní sama ár.

Með bréfi 28. febrúar 2008 kærði Vegagerðin til lögreglu ætluð brot ákærða gegn reglugerð um aksturs- og hvíldartíma ökumanna, nr. 662/2006, og gegn reglugerð um ökurita og notkun hans, nr. 661/2006. Var annars vegar um að ræða að hafa 24. janúar og 18. febrúar 2007 vanrækt að gera lögboðið hlé á akstri og hins vegar að hafa ekki skráð lokakílómetrastöðu á ökuritaskífu að loknum akstri 6. febrúar sama ár.

2.

Hinn 28. október 2008 var ákærði yfirheyrður hjá lögreglu um framangreindar sakargiftir. Við skýrslutökuna nýtti ákærði sér rétt sinn til að tjá sig ekki um sakarefnið.

Fyrir dómi kvaðst ákærði ekkert muna eftir þessum atvikum eða geta skýrt af hverju hann tók ekki lögboðna hvíld. Í því sambandi tók ákærði fram að hugsanlega hefðu aðstæður verið þannig að honum var ókleift að gera hlé á akstri.

3.

Við þeim brotum sem ákærða eru gefin að sök með þessari ákæru getur ekki legið þyngri refsing en fésekt. Sök fyrnist því á tveimur árum, sbr. 1. tölul. 1. mgr. 81. gr. almennra hegningarlaga, nr. 19/1940, með síðari breytingum.

Samkvæmt 4. mgr. 81. gr. almennra hegningarlaga rofnar fyrningarfrestur þegar rannsókn sakamáls hefst fyrir rannsóknara gegn manni sem sakborningi. Þó rýfur rannsókn ekki fyrningarfrest ef rannsóknari hættir rannsókninni eða hún stöðvast um óákveðinn tíma, sbr. 5. mgr. sömu laga.

Eftir að ákærði var yfirheyrður sem sakborningur hjá lögreglu 28. október 2008 var rannsókn málsins hætt. Rannsóknin rauf því ekki fyrningu sakar gagnvart ákærða. Fyrningarfrestur vegna brotanna, sem talin eru framin í janúar og febrúar 2007, var því liðinn þegar ákæran var birt ákærða við þingfestingu málsins 20. júlí 2009. Samkvæmt þessu verður ákærði sýknaður af refsikröfu vegna þeirra brota sem honum eru gefin að sök í þessari ákæru.

III.

Ákæra 19. júní 2009

1.

Með bréfi Vegagerðarinnar 10. október 2008 var þess farið á leit að Ragnar og Ásgeir ehf. afhentu ökuritaskífur og rafrænar upplýsingar úr bifreiðinni ES-117 frá og með 22. september til og með 9. október 2008. Tilefnið var grunur um að Ó-kk-nf H-kk-nf Á-kk-nf, starfsmaður fyrirtækisins, hefði ekki notað ökumannskort við akstur bifreiðarinnar nema að hluta til daganna 8. og 9. október. Um þetta segir svo í greiningarskýrslu Vegagerðarinnar:

Lögreglan hafði haft afskipti af akstri bifreiðarinnar á Þórshöfn og fengið á vettvangi útprentun af ökumannskorti Ó-kk-ef H-kk-ef vegna aksturs umrædda daga. Við þá skoðun kom í ljós að skráningu 347 km aksturs vantaði í akstursskráningu ökumannskortsins. Umferðareftirliti Vegagerðarinnar hafa ítrekað borist upplýsingar um að ökumenn bifreiða í eigu fyrirtækisins ækju hluta af langleiðum s.s. á milli Snæfellsness og Þórshafnar án ökumannskorts og jafnvel með annarra manna ökumannskortum. Vegna þessa hafi lögreglan á Þórshöfn að beiðni umferðareftirlits Vegagerðarinnar haft afskipti af akstri bifreiðarinnar fimmtudaginn 9. okt. Samkvæmt upplýsingum lögreglu var ökumaður einn í bifreiðinni.

Á meðfylgjandi afritum útprentana af ökumannskorti Ó-kk-ef H-kk-ef kemur fram að akstur hans á bifreiðinni ES-117 hefst deginum áður, 8. okt. kl. 10:20, en þá var staða ökumælis hennar 214.996 km. Akstri hans lýkur síðan kl. 21:29 og hefur þá staða ökumælis hækkað í 215.590 km eða sem svarar 594 km akstri. Daginn eftir, 9. okt., hefur Ó-kk-nf H-kk-nf akstur sömu bifreiðar kl. 15:13. Þá er staða ökumælis 215.937 km. Frá því kl. 21.29 þann 8. okt. til kl. 15:13 hafði bifreiðinni verið ekið 347 km. Skýringar vantar því á hver hafi ekið bifreiðinni og hvernig sá akstur hafi verið skráður. Slíkt verður ekki upplýst nema með gögnum úr ökurita hennar ....

Með bréfi lögmanns ákærða 14. nóvember 2008 var Vegagerðinni tilkynnt að fyrirtækið neitaði að verða við beiðni um afhendingu gagna. Var því einnig komið á framfæri að fyrirtækið óskaði eftir að málið færi til lögreglu til venjubundinnar rannsóknar. Einnig var því haldið fram að afskipti Vegagerðarinnar stæðust ekki lög eða ákvæði stjórnarskrár um atvinnufrelsi og færu gegn meginreglu stjórnsýsluréttar.

Í kjölfar þess að bréf lögmannsins barst Vegagerðinni var málið kært til lögreglu með bréfi 25. nóvember 2008.

2.

Við yfirheyrslu hjá lögreglu 16. janúar 2009 staðfesti ákærði að hann væri framkvæmdastjóri Ragnars og Ásgeirs ehf. Að öðru leyti kvaðst hann ekki vilja tjá sig um sakargiftir. Aðspurður sagði ákærði að honum væri ekki kunnugt um hvort honum bæri að afhenda umbeðin gögn samkvæmt umferðarlögum. Hins vegar sagði ákærði að sjálfsagt væri að verða við tilmælum um að koma þessum gögnum til Vegagerðarinnar og kvaðst ákærði ætla að sjá til þess að það yrði gert.

Fyrir dómi var fyrrgreind greiningarskýrsla Vegagerðarinnar borin undir ákærða og gat hann ekki skýrt óskráðan akstur bifreiðarinnar. Taldi ákærði hugsanlegt að einhver hefði verið að keyra bifreiðina í millitíðinni án þess að vera með ökuritakort, en á þessum tíma hefðu ekki allir bifreiðastjórar fyrirtækisins verið með slík kort.

3.

Svo sem komið hefur fram er ákærði fyrirsvarsmaður Ragnars og Ásgeirs ehf. Með bréfi Vegagerðarinnar 10. október 2008 var þess óskað að afhent yrðu gögn frá tilteknu tímabili úr ökurita bifreiðarinnar ES-117 sem notuð var í rekstri fyrirtækisins. Þessari beiðni var hafnað af hálfu fyrirtækisins með bréfi lögmanns þess 14. nóvember 2008. Þá gerði ákærði engan reka að því að afhenda þessi gögn í kjölfar þess að hann var yfirheyrður hjá lögreglu 16. janúar 2009 og virti að vettugi tilmæli í þá veru sem sett voru fram við það tilefni. Jafnframt kom hann ekki með neinar skýringar ef umbeðin gögn voru af einhverri ástæðu ekki tiltæk.

Í 5. mgr. 68. gr. umferðarlaga, nr. 50/1978, segir að ökumaður eða flytjandi skuli, að kröfu lögreglu eða eftirlitsmanns, afhenda eftirlitsaðila gögn með upplýsingum sem skráðar eru og varðveittar, sbr. d- og e-lið 1. mgr. 44. gr. a. laganna. Þetta gildir jafnt um eftirlit á vegum og í starfsstöð flytjanda, hvort sem gögnin eru afhent á staðnum eða send eftirlitsaðila. Neiti flytjandi eða ökumaður að afhenda gögn skal það tilkynnt til lögreglu. Í 7. mgr. 12. gr. reglugerðar um ökurita og notkun hans, nr. 661/2001, segir einnig að flytjandi og ökumaður skuli, þegar þess er óskað, veita eftirlitsmanni aðgang að skráðum upplýsingum, geymdum á skífu í skífuökurita, á ökumannskorti, í rafrænum ökurita eða með öðrum hætti. Með framgöngu sinni, sem hér hefur verið lýst, gerðist ákærði sem stjórnandi fyrirtækisins brotlegur við þessi fyrirmæli. Skiptir þá engu þótt ákærði hafi fyrst við meðferð málsins hér fyrir dómi látið að því liggja að umbeðin gögn væru ekki til. Samkvæmt þessu verður ákærði sakfelldur fyrir brot gegn 5. mgr. 68. gr. umferðarlaga og 7. mgr. 12. gr. reglugerðar um ökurita og notkun hans.

IV.

Viðurlög o.fl.

Ákærði hefur unnið sér til refsingar samkvæmt 3. mgr. 100. gr. umferðarlaga, nr. 50/1987, sbr. einnig 14. gr. reglugerðarinnar um ökurita og notkun hans, nr. 661./2006.

Refsing ákærða, sem er með hreint sakavottorð, þykir hæfilega ákveðin 60.000 krónur og komi 6 daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Við rannsókn og meðferð málsins hefur ekki fallið til annar sakarkostnaður en málsvarnarlaun skipaðs verjanda ákærða. Með vísan til 1. mgr. 218. gr. laga um meðferð sakamála, nr. 88/2008, þykir rétt að ákærða verði gert að greiða þriðjung málsvarnarlauna en að öðru leyti greiðist þau úr ríkissjóði. Við ákvörðun málsvarnarlauna er litið til þess að tekið var til varna sameiginlega í fleiri málum af sama tilefni. Málsvarnarlaunin eru tilgreind í dómsorði að meðtöldum virðisaukaskatti.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, Á-kk-nf R-kk-nf, greiði 60.000 króna sekt í ríkissjóð og komi 6 daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Ákærði greiði í sakarkostnað þriðjung af málsvarnarlaunum verjanda síns, Þ-kk-ef S-kk-ef S-kk-ef, 74.700 krónur.

B-kk-nf B-kk-nf